Okay.
Det er en smuk dag, og jeg vil strikke.
Jeg har grædt nok. Jeg har grædt hver dag.
Jeg har grædt hver dag de sidste
fem uger.
Bare hist og her.
Jeg ved ikke, hvordan jeg skal forklare,
hvordan det føles.
Men hvad end udfaldet bliver, håber jeg…
…at jeg slutter fred med det kort efter,
og at jeg kan komme videre og gøre de ting, jeg gerne vil.
Og leve et meget privat liv, hvor jeg ikke behøver
at tale om det igen.
Jeg hader at tale om det.
MONSTRET FRA SEVILLA
AFSNIT 3: RETSSAGEN
SEVILLA SPANIEN
12. MARTS 2019
Og nu til en advarsel fra den amerikanske ambassade.
USA advarer om en seksualforbryder i Sevilla.
Rådgiver alle rejsende til byen om at være ekstra forsigtige
for at undgå kontakt med denne mand…
Nu til U.S.A., som udsteder en advarsel om en rejseleder i Sevilla…
Ifølge den amerikanske ambassade er amerikanske statsborgere blevet advaret
om adfærden knyttet til de påståede overgreb af denne mand.
En mand fra Sevilla, som ejer et rejsebureau.
De nævner alle hans oplysninger.
Inklusive for- og efternavn.
NOGLE DAGE TIDLIGERE
Da jeg gik i gang med at få spredt disse oplysninger online,
så jeg på Facebook, at der var et nyt firma.
Markedsføringen mindede meget om Discover Excursions.
Der var tidligere ansatte fra Discover Excursions ansat.
Det kunne være Manuels firma, så jeg tænkte:
"Har han den frækhed at åbne en ny…?"
"Den samme virksomhed igen?"
Jeg tog hen på ambassaden:
"I skal bare lige være obs på det her."
"Han driver måske et nyt firma."
GABRIELLES MOR
Der blev sendt en advarsel ud til pigerne om ham på et tidspunkt.
SIKKERHEDSADVARSEL
SEVILLA, SPANIEN
MOD MANUEL BLANCO VELA
Jeg har været i branchen i 22 år og har aldrig set en ambassade,
fra USA eller andre lande, udsende en sådan advarsel.
USA ADVARER OM SEXFORBRYDER
ADVARER OM VOLDTÆGTSANKLAGET GUIDE
ADVARER OM SEKSUALFORBRYDER I SEVILLA
SEKSUELT OVERGREB - ADVARSEL I SEVILLA
Jeg husker ikke præcis, hvad der stod,
men de opfordrede amerikanere til at være forsigtige.
UDVEKSLINGSSTUDERENDE I SPANIEN
PAS PÅ I SITUATIONER, DER INVOLVERER ALKOHOL
SÆRLIGT DRINKS, DU IKKE HAR HAFT FULD KONTROL OVER
Hvorfor gør USA det? Fordi efterforskningen var kompleks.
Hændelserne fandt ikke sted i Spanien.
POLITIET EFTERFORSKER PÅSTANDE OM VOLDTÆGT
Spanien kunne umuligt underbygge
nogle af anklagerne mod ham, som gik flere år tilbage.
Derfor forblev han på fri fod og fortsatte sit virke.
Jeg var ikke bange.
Jeg har aldrig været rigtig bange.
Jeg har bare været virkelig vred.
Jeg blev først bange, da jeg indså, at jeg skulle skrive min vidneforklaring.
Ambassaden gjorde deres bedste for at hjælpe os,
men de lod os vide, hvad deres begrænsninger var.
"Vi har aldrig haft sådan en sag før."
Og vi sagde: "Kan I hjælpe os med at finde ud af det?"
Vi var på bar bund. Hvordan anlægger man en voldtægtssag i Spanien?
Hvem skal man tale med?
Mange kvinder opsøger mig,
så jeg kan få vidneforklaringer fra dem.
Så kan vi give dem videre til anklageren.
NY E-MAIL
Så jeg bad disse kvinder om at skrive deres historier ned,
besvare alle spørgsmål, tage hen på ambassaden,
få svar, sende det svar til den pige.
Så fik jeg formularen og fik den underskrevet af kvinderne.
Så sagde ambassaden: "Vi skal bruge den på spansk."
Og jeg tænkte: "I røvhuller."
Lad mig ringe til min abuela, en kær, lille cubansk kvinde.
Oversæt min voldtægtsmands voldtægter af andre kvinder.
Perfekt. Tak for hjælpen.
Det stod på i månedsvis.
Sådan hjalp ambassaden mig, men jeg gjorde alt arbejdet.
LOS ANGELES, CALIFORNIEN
Det var rart at høre fra et andet offer. Og rart, at nogen gjorde noget ved det.
Jeg tænkte: "I kan ikke ignorere os alle. Med beviser fra så mange ofre
må politiet da gøre noget og ikke ignorere det."
Det er…
Når nogen ikke efterforsker ens sag,
er det som at sige, at man ikke er vigtig nok.
Det, der skete, er ikke fair.
Jeg har ondt af den 19-årige pige, jeg var.
Det fortjente jeg ikke. Jeg var så uskyldig.
Hej!
Jeg troede, jeg skulle dø.
Manu inviterede mine veninder og mig ud for at feste videre.
Han tilbød at købe mig en drink. Og jeg sagde: "Okay, ja, tak."
Jeg drak den, og så…
Derfra begyndte jeg at få det virkelig dårligt.
Jeg begyndte at kaste op, mens jeg lå på siden.
Jeg havde ingen kontrol over min krop, så jeg faldt bare sammen.
Jeg husker, at jeg ikke kunne bevæge mig.
Jeg var ikke engang i stand til at se.
Jeg var så bange. Jeg tænkte: "Jeg bliver blind."
Jeg tænkte, det var sådan, jeg ville dø.
Jeg ville dø på det toilet.
Han sagde til mine veninder: "Gå I ud og hyg jer."
"Jeg følger Zora tilbage til lejligheden. Hun klarer sig. Det er ufarligt."
Han pressede bare på og på og bad folk lade mig være alene med ham.
Jeg er så taknemmelig for, at mine veninder er kloge.
De sagde: "Nej, vi holder sammen."
Gudskelov.
Det var så godt, de kunne beskytte mig.
Jeg troede, bartenderen måske have bedøvet mig.
En fremmed i baren.
Jeg havde aldrig forestillet mig, at det var Manu.
Det var først et par år efter, da jeg så, der var en hjemmeside,
som Gabrielle havde lavet.
UNG KVINDE VOLDTAGET AF REJSELEDER
LUKKET
Da jeg slog det op, så jeg det hele.
Og da slog det mig.
GABRIELLE, JEG HEDDER ZORA MIHALEY. JEG HAR OPLYSNINGER OM MANU.
Jeg skrev, at jeg gerne ville hjælpe med at få ham spærret inde.
Fordi han er en frygtelig forbryder.
Jeg endte faktisk med at tage tilbage til Portugal.
17. JULI 2021
Mens jeg var der,
meldte jeg det til politiet, at han havde bedøvet mig.
Her er den politianmeldelse, jeg indgav.
POLITI
SAGSØGER ER OFFERET
MISTÆNKT MANUEL BLANCO VELA
SEKSUALFRIHED OG SELVBESTEMMELSE
Og deres svar var:
"Grundet bevismangel har jeg beordret henlæggelsen
af efterforskningen i henhold til artikel 277,
stykke to af strafferetsplejeloven."
Så man er bare…
Man kan kun føle sig værdiløs.
BLIND VEJ
Det startede og sluttede med mig.
Var der sket mig noget, var sagen kollapset.
Gabrielle, en 19-årig pige, måske 21, da hun prøvede at få ham dømt.
Pigerne satte deres lid til Gabrielle.
Det var hårdt for mig at se pigerne sætte deres lid til, at Gabrielle
ville give dem oprejsning.
Jeg havde aldrig lyst til at tale om det.
Jeg sagde intet til familie og venner, før muligheden for en retssag
og advokatbistand kom på tale.
Der var så meget på spil og så meget,
folk burde vide om, hvor forfærdelig han er,
at det føltes som en vigtig mulighed.
Jeg tror, folk tænker, at jeg ville være blevet nedslidt.
Men jeg er så pokkers stædig.
Gabrielle havde et fuldtidsjob
som vores psykolog, vores sekretær og vores juridiske
rådgiver.
Hun skulle jonglere alt det,
mens hun håndterede og lærte at leve med sit eget traume.
Kan du se mit mappe?
Jeg lavede hele efterforskningen.
Mit største værk.
Her er jeres forbandede sag. Bur ham inde.
MADRID SPANIEN
Gabrielle Vega kontakter mig i Spanien.
Hun fortæller, hvad der er sket.
Jeg er slet ikke i tvivl om, at hendes historie er sand.
Jeg forklarede hende den juridiske proces.
Og også hvor kompleks sagen var,
eftersom nogle af hændelserne fandt sted uden for Spanien.
Det område, hvor de fandt sted, ligger ikke engang i EU.
Der var også udfordringen med potentielle vidner,
hvordan hændelsesforløbet var…
Klagen blev indgivet i 2018.
Der er gået syv år.
Hvorfor tog det så lang tid at komme for retten?
Sagen var åbenlys.
Politirapporterne er der. Hvad venter vi på?
TO UGER FØR RETSSAGEN
Hvad tænker du? Retssagen er om… Hvor mange dage?
-Tretten. -Hvad er datoen?
-Er det 13 dage? -Det tror jeg. Eller mindre.
Hvad tænker du om det?
Jeg prøver ikke at tænke på det.
Det eneste, jeg kan gøre, er ikke tænke på det.
Tror du nogensinde, du ville gide at tage tilbage til Spanien?
Jeg føler, jeg er presset til at tage tilbage til Spanien til retssagen.
En del af mig føler, at jeg…
Hvis det ikke går godt,
var det måske gået anderledes, hvis jeg var i lokalet.
Men jeg ville nok få et sammenbrud, hvis jeg tog til Spanien.
Jeg vil helst ikke vide det.
Om så han var i den anden ende af Spanien, ville jeg nok stadig være utryg.
Han skulle være i fængsel først.
Sker det ikke, kan jeg godt affinde mig med ikke at tage dertil igen.
Jeg tror, du føler en stor lettelse, når det er slut.
-Ja. -Vel vidende at du har gjort alt, du kan.
-Hvad kan jeg gøre mere? -Du kan ikke gøre mere.
-Intet. -Ja. Jeg ved snart ikke.
MADRID SPANIEN
27. JANUAR 2025
Nu begynder retssagen mod Sevilla-rejselederen,
anklaget for voldtægt af adskillige studerende.
Han havde et mønster.
Han udnyttede, at de var unge piger i et fremmed land.
Efterforskerne er overbeviste om, at der kan være tale om et rovdyr,
fordi han muligvis har voldtaget mange andre kvinder.
Den tiltalte var ejer af og guide for et rejseselskab i Sevilla.
Sådan ankom han til Landsretten i morges, skjult bag en paraply.
Den dag er man nået til slutningen af processen,
men man er stadig usikker på, hvordan retten vil vurdere beviserne.
En del af mig vil gerne se retssagen. For hvordan kan jeg lade være?
Men vi har besluttet, at vi ikke ser den.
Det ville være for svært.
Godt. Godmorgen.
Lad os begynde høringen. Forsvaret kan nu fremlægge.
Udover Gabrielle har jeg rejst tiltale, som jeg har fastholdt under retssagen,
på vegne af to andre kvinder, som blev overfaldet.
MAJ 2017
LAGOS, PORTUGAL SEKSUELT OVERGREB
Her fandt ekshibitionistiske handlinger, berøring og provokation sted.
Jeg spurgte kvinderne, hvem der ville fortsætte.
Og det var mig, Hayley og Carly, der trådte frem.
Amanda Gormsen var endnu et offer.
Vi hjalp hende med at indgive klagen.
Retten forlangte en fuldmagt til at føre proces.
NØGEN
RÆDSELSSLAGEN HAVDE SEX
Før sagen begyndte, blev der indgivet en anmodning om revurdering
vedrørende Amanda Gormsens advokatbistand.
Men i betragtning af, at retssagen begyndte i dag,
har vi allerede afvist denne anmodning.
Og vi informerer jer hermed derom.
Jeg anmodede, men det blev afvist.
Det havde kun ført til en udsættelse, en diskussion,
som havde resulteret i yderligere forsinkelser.
Det er et svigt på tværs af mange forskellige systemer.
Selv når man prøver, kan man ikke opnå noget,
opnå resultater eller afklaring,
fordi systemerne er så forvirrende og langsomme
og uklare.
Så selv hvis man forsøger, føles det nytteløst at fortsætte.
Forbrydelsen forsvinder ikke,
bare fordi retten ikke har godkendt dig som anklager.
Anklagen består. Handlingen består.
Forseelsen består,
og muligheden for at indgive en klage fortsætter.
Jeg er lidt skuffet.
Jeg er nervøs. Jeg havde alle de kvinder, og nu er det bare mig
og to andre kvinder, de oprindelige to.
Når der var mange kvinder, som ville være med i sagen.
Nu kan tiltalte afgive forklaring, hvis han ønsker det.
Sæt dig i en af de forreste stole og ryk mikrofonen tæt på dig.
At møde en person som ham med den lethed,
hvormed han har begået forbrydelser…
Vi har haft sager i Spanien om en serievoldtægtsmand.
Men da var det fire eller fem overgreb.
Hvilket allerede er mange.
I dette tilfælde går det langt ud over det. Det er ufatteligt.
Som tiltalte i retssagen har du ret til ikke at erklære dig skyldig,
ikke at vidne mod dig selv eller slet ikke at vidne.
Det ville overraske mig meget, hvis sagen endte med en dom.
Vi taler om en persons vidneudsagn
mod en andens.
Vil du besvare spørgsmålene fra anklageren,
påtaleberettigede og forsvaret?
Jeg besvarer gerne anklagerens, min advokats og Deres spørgsmål.
Så du svarer ikke den påtaleberettigede.
Korrekt.
Det var forventet. Det er normalt, at den tiltalte
ikke besvarer modpartens spørgsmål.
Hvad tror du, Manuel siger?
Han siger nok ikke noget alt for intelligent.
Jeg ved det sgu ikke. "Det skete ikke." "Jeg har aldrig set den pige før."
Jeg ved det ikke.
Hvad skulle det rage mig, hvad end han siger?
Forsvaret.
Med Deres tilladelse.
Manuel.
Angående turen til Marokko den 2. november,
benægter du at have haft nogen form for forhold til Gabrielle Vega?
Intet forhold. Intet.
Kan du sige, hvad der skete på værelset?
Jeg husker, at jeg gik med de tre piger.
Jeg så dem ovenpå i caféen.
Der var en café-bar ovenpå.
Derfra gik vi hen på værelset og bestilte champagne, tror jeg.
Jeg drak et glas, og en time senere gik jeg.
Det var det, der skete.
Du havde ingen seksuel interaktion med nogen af de…?
Slet ikke.
Ikke flere spørgsmål.
Han ville blive ved med at benægte alt,
som han havde gjort, indtil retssagen gik i gang.
Udmærket. Statsanklageren har ordet.
Goddag.
Angående Gabrielles beretning,
udover at benægte den
sagde du, at du ikke genkendte Gabrielles ansigt eller navn.
Fastholder du den udtalelse?
Jeg fandt ud af det på internettet i 20…
Jeg henviser ikke til hændelserne.
Du sagde, du ikke kunne huske hendes ansigt eller navn,
og at du først så det på de sociale medier.
Har du aldrig set hende før?
Gennem… Som følge af turen.
Så du havde faktisk set hende.
Ja, men jeg… Jeg må have set…
Jeg havde nok set hende, men huskede hende ikke,
da jeg så hende på tv.
Jeg ved, hvem jeg har haft forhold til, og jeg har intet forhold haft til hende.
Hans overbevisning og kæphøjhed udstrålede:
"Der sker mig ikke noget, for jeg har intet gjort."
Men det er forkert, fordi det har han.
På ture rejser man med mange mennesker.
Jeg husker ikke alle mennesker, jeg møder.
På det tidspunkt, i 2013,
var du administratoren af Voodoo Travel.
Voodoo Travel var det juridiske navn til skat og bogføring.
Discover Excursions er det kommercielle navn.
Begyndte du som praktikant?
Ja. Jeg startede i 2010 som praktikant.
Derefter som medarbejder. Så som chef.
Og så solgte de firmaet til mig.
Vi opdaterede hjemmesiden og foretog nogle forandringer.
Firmaet var næsten konkurs. Tallene så ikke gode ud.
Han fik vendt skuden ved at oversvømme universiteter med reklamer.
Han tog til universiteter i hele Spanien, endda i hele Europa,
og uddelte plakater og brochurer for at promovere sig selv.
Han tilbød konkurrencedygtige priser, så folk ville hyre ham.
Og da det her skete i 2018, klarede firmaet sig godt.
Vi endte med at lukke i 2018 på grund af pigernes optrædener på tv.
Havde du et usædvanligt forhold
til dine kunder, tog du dem med ind på dit værelse?
Hvordan fungerede det?
I den tid, jeg arbejdede i firmaet,
havde jeg nogle forhold til piger på ture, men der var altid samtykke.
Du sagde også, at kunder mange gange var faldet i søvn i dit hjem,
og at der intet skete.
Kunderne kom ikke hjem til mig.
Må jeg ikke have forhold til folk i mit privatliv? Jeg spørger bare.
Retorisk spørgsmål.
Fortsæt venligst.
Der er ikke flere spørgsmål.
Tag plads omme bagved.
Tak.
Det er bare morsomt.
Jeg har brugt så meget af mit liv på det her for så at se
ham i vidneskranken i 15 minutter,
hvor han næsten griner, modsiger sig selv, lyver, siger, han aldrig har set mig.
Mens hele mit liv næsten blev ødelagt på grund af det.
Manuel Blanco har altid fastholdt den samme udlægning
og har bedyret sin uskyld.
Han har ret til at lyve, hvilket jeg er modstander af.
Der er han.
Manuel, tror du, du skal i fængsel?
-Griner du? -Nej.
-En kommentar til ofrene? -Nej.
Hvorfor ikke?
Hvordan kan alle deres udsagn være så ens?
-Rør mig ikke. -Okay, stop.
Jeg taler bare til dig.
Hvis de ikke kender hinanden, hvordan passer deres udsagn så sammen?
RETSSAGENS ANDEN DAG
Her er stadig mørkt kl. 7.10 om morgenen.
Det er en stor dag for mig.
Alt, jeg har arbejdet for i alle de år,
at drage ham til ansvar og fortælle, hvad jeg var ude for.
Og…
Og at få mit liv tilbage.
Vi må se, hvad der sker.
GÆST
Gabrielles vidneudsagn er meget stærkt. Det er meget konsistent.
Men hun rejser ikke til Spanien for at vidne. Hun gør det over video.
Jeg har altid foretrukket at gøre det personligt.
Men der var et problem. At stå ansigt til ansigt med aggressoren.
Hun var bekymret for, at han ville være tæt på.
At hun løb ind i ham på gangen eller et sted, skræmte hende.
Godmorgen i USA.
Det er Landsretten, der taler.
Dommeren vil bede dig om venligst at oplyse dit fulde navn.
Gabrielle Nicole Vega.
Hvis ofrets forklaring er solid,
som hendes vidneudsagn til NBC, kan sagen ende med en dom.
Men hvis den ikke er det, bliver det meget sværere.
-Sværger du at sige sandheden? -Ja.
Svar først på spørgsmålene, anklageren har til dig.
Med Deres tilladelse.
Kan du fortælle dommerne,
hvad du husker fra natten til den 2. november 2013?
Ja. Jeg var faldet i søvn. Jeg ved ikke, hvor længe jeg sov, men jeg vågnede.
Der var ingen på værelset, og jeg var meget forvirret.
Jeg vidste, jeg skulle på toilettet.
Jeg åbnede badeværelsesdøren,
og jeg så Nicole, Ashley og Manuel under bruseren sammen.
Jeg lukkede døren, da jeg så dem.
Og de tre kom ud fra badeværelset.
Og jeg gik ind for at bruge toilettet.
Så jeg sad på toilettet.
Og mens jeg sad på toilettet, havde jeg ansigtet mod døren.
Jeg havde ikke låst døren.
Og…
Jeg husker bare, at Manuel kom ind.
Og derefter er det eneste, jeg husker,
at han tvang mig til at give ham oralsex.
Så skubbede han til mit hoved, og jeg faldt denne vej.
Det var det eneste, jeg huskede, indtil jeg vågnede næste morgen.
Hendes version har altid været identisk og konsistent.
Følte du nogen form for fysisk ubehag,
da du vågnede?
Ja, da jeg vågnede næste morgen,
havde jeg ondt i maven, i mit underliv,
og jeg var ekstremt øm i området omkring anus.
Og jeg havde blå mærker på knæene.
Bare en præcisering, da anklageren spurgte dig,
hvor du havde ondt, sagde du området omring anus,
og så nævnte du underlivet.
Mente du området omkring vagina?
Ja.
Hun var overbevisende og følelsesladet, fordi hun skulle genopleve situationen.
Jeg synes, Gabrielle var klar og tydelig i sin beskrivelse for retten af,
ikke kun hvordan hændelserne udspillede sig,
men også den følelsesmæssige byrde ved at vidne i retten.
Forsvaret.
Da I kom hjem til Spanien,
gik du da til lægen for at få undersøgt de påståede skader?
Nej, jeg gik ikke til lægen, men jeg havde talt med…
Lad mig være tydelig. Jeg talte ikke sproget.
Jeg kendte ikke ordet "voldtægt" på spansk,
så jeg kom aldrig til lægen.
Ikke flere spørgsmål.
Goddag, Gabrielle.
Har dette påvirket dit forhold til andre mænd nu og dengang?
Ja, det har det.
Jeg har svært ved at have intime forhold til mænd.
Jeg har ikke været i et rigtigt forhold med en mand siden da.
Og jeg tror, det hænger direkte sammen med dette.
Mange tak.
Ikke flere spørgsmål.
Nu vil jeg spørge dig om fremtiden.
Hvad drømmer du om?
Hvad jeg drømmer om?
Jeg bliver begejstret ved tanken om at…
Bare at have et meget simpelt liv.
Jeg får en hund efter retssagen.
En lille hvalp. Det lyder som en dum, lille ting, men…
Jeg glæder mig bare til at være ude på landet.
At være udenfor, have min hund, have mine venner,
tage billeder.
Hver dag, hele dagen, male. Gøre de ting, jeg har lyst til.
Når jeg tænker længere ud i fremtiden,
hvis jeg møder nogen og forelsker mig,
og jeg er så heldig at få et barn…
Jeg føler bare, at jeg så kan…
…vide, at jeg gjorde mit bedste for at gøre verden lidt mere tryg.
En stor dag i retssagen mod rejselederen,
der er anklaget for voldtægt af studerende på de ture, han arrangerede.
Vi har to vidner, de to piger, der var sammen med Gabrielle Vega
og Manuel Blanco Vela i Tanger på hotelværelset.
TÆND
LANDSRETTEN
Jeg har Ashley med.
Okay.
Jeg giver først ordet til anklageren.
Goddag.
Med Deres tilladelse.
Du skal vidne om, hvad du kan huske
fra en aften, hvor du delte et hotelværelse i Tanger
med Gabrielle Vega.
Det er korrekt.
Og med Nicole.
-Det er korrekt. -Ja.
Dette vidneudsagn kan være afgørende, alt efter hvad de to siger,
for, om Manuel Blanco bliver dømt eller frifundet.
Vi boede på et værelse sammen alle tre.
Vi tre mødtes den uge, da vi kom tilbage til Salamanca.
Jeg spurgte dem om den aften. "Kan I huske det?"
Altså…
Han kom ind på værelset, og så husker jeg ingenting.
Og før jeg havde nævnt noget, sagde Nicole: "Jeg kan intet huske."
Jeg kan huske…
…jeg spurgte Ashley.
Jeg husker, han var på toilettet.
Hun sagde, han var derude med mig i 30 minutter.
Jeg sagde: "Jeg tror, jeg blev voldtaget."
Og så var der bare
stille.
Fordi jeg tror, de indså, hvad der var sket.
Vi talte aldrig om det igen.
Nogensinde.
Hvad husker du fra den aften?
Jeg kan huske, vi var i Marokko,
og vi var på hotellet.
Lederen af organisationen, Manuel, kom op på værelset,
og han købte champagne til os.
Vi drak champagnen og hang ud på værelset med Manuel.
Kan du huske, om du legede nogen form for seksuel leg
med den tiltalte den aften?
Ja, men jeg kan ikke huske hvad.
Jeg husker, at han var flirtende over for os tre
og stillede os nogle spørgsmål.
Men jeg husker ikke specifikt, hvad der skete på det tidspunkt.
På det tidspunkt blev Gabby vred på os,
fordi hun havde udtrykt interesse for Manuel.
Nicole og jeg gik i seng,
og det sidste, jeg husker, var, at hun var på toilettet med Manuel.
Når du siger, at Manuel og Gabrielle var på toilettet,
er det så, fordi du så dem gå derind?
Jeg føler, jeg har et minde om, at de går ud på toilettet.
Kan du huske, om Ashley, du og Manuel
gik ind på toilettet, og så kom Gabrielle ind?
Nej, det kan jeg ikke huske.
Nej, det husker jeg ikke.
Forsvaret.
Bemærkede du skader på Gabrielles knæ den næste morgen?
Det husker jeg ikke. Nej.
Hvornår hørte du, at Gabrielle sagde, Manuel havde voldtaget hende?
Jeg fandt ud af det flere år senere.
Jeg så hende ikke, før det var i The Today Show år senere.
-Ikke flere spørgsmål. -Mange tak.
Vi er færdige med vidneudsagnet og kan afbryde forbindelsen.
Sagen indlades til doms. I kan gå.
Disse vidneudsagn
modsiger delvist beretningen fra hovedofret, Gabrielle Vega.
Deres versioner står i modsætning til Gabrielles.
De to piger har ikke præsenteret andre vidner.
Hvis retten lægger disse vidneudsagn til grund,
kan det komme den tiltalte til gode.
Det ville være skandaløst, hvis denne mand,
undskyld udtrykket, slipper helskindet fra det.
30. JANUAR 2025
Det er dagen efter retssagen, og…
Jeg har tænkt på, hvad Ashley sagde under retssagen,
og hvor vred hun virkede.
Jeg tror bestemt, hun tror, jeg ikke blev voldtaget.
Det har plaget mig i årevis.
Jeg har lidt i 11 år på grund af det.
Og nogen kan gå ind i et lokale og sige:
"De udtrykte interesse."
Og?
Begrebet samtykke
er så tydelig.
Jeg var totalt
usammenhængende.
Jeg kunne ikke stå oprejst.
Og jeg blev overfaldet.
Hvor er samtykket i det?
Efter vidneforklaringen
skrev jeg til hende.
Jeg fortalte hende, hvordan retssagen var gået,
og at vi bare måtte vente på afgørelsen.
Som jeg var sikker på, ville ende med en dom.
Jeg sagde også til hende, at i fald Manuel Blanco blev frikendt,
ville jeg stemme for at anke, medmindre hun valgte ikke at gøre det.
Jeg vil ikke anke sagen.
Hvad der end sker, kan jeg ikke
blive ved.
Jeg kan godt. Jeg kunne godt gøre det.
Jeg er i stand til det. Men jeg gider det ikke mere.
Jeg er overbevist om, at hun bliver den, der fælder ham.
Han kommer til at fortryde, at han nogensinde mødte hende.
Han fortryder det sikkert allerede.
Og så tænker jeg,
at hvis det ikke går, som vi ønsker,
vil mange andre piger se den serie, vi optager i dag,
og de vil afsløre ham.
Der vil være ofre, som vi ikke kender til.
Nogle af de piger vil sikkert være villige til at tage ham igennem processen.
Jeg vil have ham bag lås og slå.
Han skal væk fra gaden og ikke længere være en trussel mod kvinder.
Men det skal også ske for hendes skyld.
Hun bør ikke…
Jeg holder meget af hende. Hun fortjener ikke at skulle genopleve det
igen og igen.
Hun fortjener at blive fri for det,
og det kan først ske efter denne retssag.
Han har påvirket, hvordan hun kan…
Hvordan vi alle kan færdes i verden, og vores mentale helbred.
Jeg håber, retfærdigheden sker fyldest.
At
han kan blive set som en voldtægtsmand og som en seksualforbryder.
Og at får vi afklaring i samme ombæring.
Jeg er meget kynisk…
GABRIELLES VEN
…hvad angår kvinders oprejsning for den slags forbrydelser.
Jeg håber, der sker noget.
Jeg tror, han bliver dømt.
Han bør tilbringe resten af livet i fængsel.
Jeg tror, mange kvinder ved, at det er utroligt svært at få nogen dømt.
Men jeg håber, denne sag kan gøre ham mere berygtet.
LAURENS VEN
Han fortjener det.
Jeg er ikke bange, fordi jeg taler sandt.
Det er ham, der bør være bange. Og det tror jeg, han er.
Der er folk som ham derude.
Det kan være svært at acceptere.
Hvis man forstod, hvor mange monstre der er derude…
Man ville aldrig have lyst til at gå uden for en dør.
Tanken om, at det ikke sker i min verden, skal genovervejes,
fordi det sker mere, end vi vil vedgå.
Jeg må tro på, at han bliver holdt ansvarlig,
fordi jeg tror, mænd bliver ved med det i den tro, at det ikke sker for dem.
Noget må ændre sig.
Vi er her, fordi vi ikke er bange.
Der var ikke noget særligt ved dig.
Du var bare en, der valgte dine ofre, fordi vi var sårbare.
Og fordi du troede, vi ikke ville sige noget.
Og du tog fejl.
Jeg tror, at han ved, at det her er endestationen for ham.
12. FEBRUAR 2025
TO UGER EFTER RETSSAGEN
VIDEOOPKALD TIL GABRIELLE VEGA
Hej.
Hej. Godmorgen, Gabrielle.
-Jeg har en mavefornemmelse. -Hvad er det?
Er det en dom?
-Ja. -Okay.
Han er skyldig.
MANUEL BLANCO BLEV IDØMT SEKS ÅRS FÆNGSEL I LANDSRETTEN
FOR SEKSUELT OVERGREB MOD GABRIELLE VEGA
Lad mig ringe til min far.
RETTEN LAGDE TO ET HALVT ÅR TIL HANS DOM
FOR OVERGREB MOD CARLY OG HAYLEY
Vi ved det!
Hvad ved I?
Ana ringede til os.
Ana… Da du ringede…
Gabby! Det er fantastisk! Du gjorde det!
Åh gud.
Det er ikke til at fatte!
Nej.
MANUEL BLANCO HAR AFVIST AT DELTAGE I DENNE DOKUMENTAR
Det er så fedt.
Jeg ved det.
Jeg kan faktisk ikke tro det.
Jeg er chokeret. Jeg ville så gerne tro på det, men jeg er chokeret.
Også mig.
ADSKILLIGE KVINDER VOVEDE AT TRÆDE FREM
OG DELE, AT DE OGSÅ HAR VÆRET OFRE FOR MANUEL BLANCO,
TAKKET VÆRE GABRIELLES #METOO
Okay.
Jeg
aner ikke, hvor jeg skal starte.
Indtil videre
er i dag, den 12. februar 2025,
den bedste dag i mit liv, og jeg vil aldrig glemme den.
Jeg flytter på landet.
Jeg køber et muldyr, og jeg kalder hende Gabby.
Og hver dag jeg ser på det muldyr,
skal det minde mig om noget, der er stædigt og kærligt
og fuldt af udholdenhed.
Og at man kan gøre, lige hvad man vil her i livet,
så længe man er ærlig og ægte.
Og man kan sende skurke i fængsel.
Det er den bedste følelse i verden, hvis I spørger mig.
MANUEL BLANCO VELA HAR ANKET DOMMEN TIL DEN SPANSKE HØJESTERET.
DOMMEN ER IKKE ENDELIG.
Tekster af: Hani Abildskov Abu-Khalil L DEN SPANSKE HØJESTERET.